
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 46 

20 Οκτωβρίου 2006 


ΠΕΡ ΙΕΧΟΜΕ ΝΑ 

Υπουργείο Οικονομίας και Οικονομικών.1 

» Εθνικής Άμυνας.2 

» Εθνικής Παιδείας και Θρησκευμάτων.3 

» Απασχόλησης και Κοινωνικής Προστασίας . 4 

Περιφέρειες.5 


ΥΠΟΥΡΓΕΙΟ 

ΟΙΚΟΝΟΜΙ ΑΣ ΚΑΙ ΟΙΚ ΟΝΟΜΙΚΩΝ 

(ΐ) 

Αριθ. 2/49375/0022 

«Καθορισμός αμοιβής των μελών της Ειδικής Οργανω¬ 
τικής Επιτροπής για την υποστήριξη της διοργάνω¬ 
σης της τελετής υπογραφής της Συνθήκης για την 
ίδρυση της Ενεργειακής Κοινότητας Νοτιοανατολι¬ 
κής Ευρώπης». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α 98), 

2. Του π.δ. 381/1999 (ΦΕΚ Α 168) «Οργανισμός του 
Υπουργείου Βιομηχανίας, Ενέργειας και Τεχνολογίας», 
όπως τροποποιήθηκε και συμπληρώθηκε με το π.δ. 
191/1996 (ΦΕΚ Α 154) και το π.δ. 27/1996 «Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ Α 19), 

3. Του άρθρου 6 του ν. 2156/1993 (ΦΕΚ 109 Α/1993) Συ¬ 
μπλήρωση του ν. 1703/1987 περί μισθώσεων κατοικιών. 

4. Του άρθρου 17 του ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, Ν.Π.Δ.Δ 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» (ΦΕΚ Α 297), 

5. Του άρθρου 40 του ν. 849/1978 «Περί κινήτρων δια 
την ενίσχυσιν της περιφερειακής και οικονομικής ανα- 
πτύξεως της χώρας» (ΦΕΚ Α 232), όπως συμπληρώθηκε 


με το άρθρο 8 του ν. 2129/1993 «Αύξηση συντάξεων και 
άλλες διατάξεις» (ΦΕΚ Α 57), 

6. Την υπ’ αριθμ. Δ13/Φ7.1/17330/16.9.2005 απόφαση 
του Υπουργού Ανάπτυξης «Ειδική Οργανωτική Επιτρο¬ 
πή για την υποστήριξη της διοργάνωσης της τελετής 
υπογραφής της Συνθήκης για την ίδρυση της Ενερ¬ 
γειακής Κοινότητας Νοτιοανατολικής Ευρώπης» (ΦΕΚ 
1435/Β/18.10.2005), 

7. Την υπ’ αριθμ. 37930/ΔΙΟΕ 1264/14.10.2005 απόφαση 
του Υπουργείου Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών» (ΦΕΚ Β 519), 

8. Την ανάγκη αποζημίωσης των μελών της Ειδικής 
Οργανωτικής Επιτροπής για την υποστήριξη της διορ¬ 
γάνωσης της τελετής υπογραφής της Συνθήκης για την 
ίδρυση της Ενεργειακής Κοινότητας Νοτιοανατολικής 
Ευρώπης, αποφασίζουμε: 

1. Καθορίζουμε την αμοιβή της Ειδικής Οργανωτικής 
Επιτροπής για την υποστήριξη της διοργάνωσης της 
τελετής υπογραφής της Συνθήκης για την ίδρυση της 
Ενεργειακής Κοινότητας Νοτιοανατολικής Ευρώπης 
(Απόφαση Δ13/Φ7.1/17330/16.9.2005 του Υπουργού Ανά¬ 
πτυξης) για το χρονικό διάστημα από 18.10.2005 μέχρι 
31.10.2005 στο ποσό των πεντακοσίων ευρώ (500 €) μη- 
νιαίως για κάθε μέλος. Ο Πρόεδρος της Επιτροπής θα 
παρέχει τις υπηρεσίες του χωρίς αμοιβή. 

2. Η ανωτέρω αποζημίωση καταβάλλεται με την προ¬ 
ϋπόθεση της πραγματοποίησης τουλάχιστον τεσσάρων 
συνεδριάσεων μηνιαίως, εκτός κανονικού ωραρίου εργα¬ 
σίας και σε χρόνο που δεν καλύπτεται από υπερωριακή 
απασχόληση. Σε περίπτωση πραγματοποίησης λιγότε- 
ρων συνεδριάσεων η αποζημίωση ορίζεται ανάλογα. 

3. Μεταξύ των απαιτούμενων δικαιολογητικών για την 
πληρωμή, είναι και υπεύθυνη δήλωση του δικαιούχου, 
εφόσον αυτός εντάσσεται στις περιπτώσεις του άρθρου 
17, παρ. 5 του ν. 3205/2003, με την οποία δηλώνει ότι 
το σύνολο των αποζημιώσεων που καταβάλλονται από 
συμμετοχή του σε συλλογικά όργανα δεν υπερβαίνει 
το 50% των, κατά τον ορισμό του άρθρου 7 παρ. 1 του 
ν. 3205/2003, μηνιαίων αποδοχών του. 

4. Η δαπάνη που θα προκληθεί από την παρούσα 
απόφαση και η οποία δεν θα υπερβαίνει το ποσό των 
τεσσάρων χιλιάδων ευρώ (4.000 €) θα βαρύνει τις πι¬ 
στώσεις του ΚΑΕ 0515 «Αποζημίωση Μελών Συλλογικών 
Οργάνων» του Τακτικού Προϋπολογισμού, του Υπουρ¬ 
γείου Ανάπτυξης - Τομέα Ενέργειας Φ35/120. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Η απόφαση αυτή η οποία έχει ισχύ ένα (1) έτος πριν 
τη δημοσίευσή της, να δημοσιευθεί στην Εφημερίδα 
της Κυβερνήσεως. 

Αθήνα, 4 Οκτωβρίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜΗΤΡΙΟΣ ΣΙΟΥΦΑΣ 


Αριθμ. 2/50652/0022 

Καθορισμός Αμοιβής Επιστημονικού Συνεργάτη του 
Προέδρου του Διοικητικού Συμβουλίου του Οργανι¬ 
σμού Λαϊκών Αγορών Θεσσαλονίκης 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α 98). 

2. Του π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/2000). 

3. Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/Α/2002). 

4. Του π.δ. 397/1988 (ΦΕΚ 185/Α/88) «Οργανισμός του 
Υπουργείου Εμπορίου», όπως τροποποιήθηκε και ισχύει. 

5. Του π.δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α/2004) «Ανασύσταση του Υπουργείου Τουρισμού». 

6. Του ν. 3190/2003 (ΦΕΚ 249/Α/2003) «Τροποποίηση 
του ν. 2323/1995 Υπαίθριο Εμπόριο και άλλες διατάξεις» 
και άλλες διατάξεις. 

7. Του άρθρου 9 του ν. 3377/2005 (ΦΕΚ 202/Α/2005) 
«Αρχές και Κανόνες για την εξυγίανση της λειτουργίας 
και την ανάπτυξη βασικών τομέων του εμπορίου και της 
αγοράς - θέματα Υπουργείου Ανάπτυξης». 

8. Του π.δ. 85/2004(ΦΕΚ 66/Α/2004), «Οργάνωση των 
Υπηρεσιών του Οργανισμού Λαϊκών Αγορών Θεσσα¬ 
λονίκης». 

9. Την υπ’ αριθμ. Α2-3531/10.1.2006 απόφαση του 
Υπουργού Ανάπτυξης «Ορισμός μελών του Διοικητικού 
Συμβουλίου του Οργανισμού Λαϊκών Αγορών Θεσσα¬ 
λονίκης». 

10. Την υπ’ αριθμ. 37930/Δ10Ε 1264/14.10.2005 (ΦΕΚ 1432 
Β') κοινή απόφαση του Πρωθυπουργού και του Υπουργού 
Οικονομίας και Οικονομικών, για καθορισμό αρμοδιοτή¬ 
των των Υφυπουργών Οικονομίας και Οικονομικών. 

ΙΙ.Την υπ’ αριθμ. Δ15/Α/Φ19/4040/24.2.2006 (ΦΕΚ 249/ 
Β/2006) κοινή απόφαση του Πρωθυπουργού και του 
Υπουργού Ανάπτυξης «Περί ανάθεσης αρμοδιοτήτων 
στον Υφυπουργό Ανάπτυξης». 

12. Το υπ’ αριθμ. 2017/5.6.2006 έγγραφο του Οργανι¬ 
σμού Λαϊκών Αγορών Θεσσαλονίκης με επισυναπτό- 
μενο, το υπ’ αριθμ. 18/23.5.2006 απόσπασμα πρακτικού 
του Διοικητικού Συμβουλίου του Οργανισμού Λαϊκών 
Αγορών Θεσσαλονίκης σχετικά με πρόσληψη και αμοι¬ 
βή επιστημονικού συνεργάτη του Προέδρου του Διοι¬ 


κητικού Συμβουλίου και συγκεκριμένα του Μαργαρίτη 
Αμαξόπουλου του Θεολόγου. 

13. Το γεγονός ότι η δαπάνη που θα προκόψει από 
την απόφαση αυτή, θα βαρύνει τον προϋπολογισμό του 
Οργανισμού Λαϊκών Αγορών Θεσσαλονίκης, ΚΑΕ 0429, 
αποφασίζουμε: 

Εγκρίνουμε την αμοιβή του επιστημονικού συνεργάτη 
του Προέδρου του Διοικητικού Συμβουλίου του Οργανι¬ 
σμού Λαϊκών Αγορών Θεσσαλονίκης, Μαργαρίτη Αμαξό¬ 
πουλου του Θεολόγου, στο ποσό των χιλίων τριακοσίων 
ευρώ (1.300 €) μικτά κατά μήνα, για χρόνο ίσο με το 
χρόνο που υπολείπεται μέχρι τη λήξη της θητείας του 
Προέδρου του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ I. ΠΑΠΑΘΑΝΑΣΙΟΥ 


Με την υπ’ αριθμ. 1088999/2142/0001 Α /10.10.2006 απόφα¬ 
ση του Υπουργού Οικονομίας και Οικονομικών που εκ- 
δόθηκε σύμφωνα με τις κείμενες διατάξεις, ανακαλείται 
από 1.9.2006, η υπ’ αριθμ. 1055558/1206/0001 Α/6.6.2005 
απόφαση διορισμού του Κεράνη Νικόλαου του Αθανα¬ 
σίου (Φ.Ε.Κ. 142/Γ/8.6.2005), σε θέση Ειδικού Συμβούλου 
Κατηγορίας ΠΕ, στο Πολιτικό Γραφείο του Υπουργού 
Οικονομίας και Οικονομικών Γεώργιου Αλογοσκούφη. 

Με την υπ’ αριθμ. 1088996/2141/0001 Α /10.10.2006 από¬ 
φαση του Υπουργού Οικονομίας και Οικονομικών που 
εκδόθηκε σύμφωνα με τις κείμενες διατάξεις, διορίζεται 
από 1.9.2006, ο ΠΑΖΑΪΤΗΣ ΔΗΜΗΤΡΙΟΣ του Ιωάννη, σε 
θέση Ειδικού Συμβούλου, Κατηγορίας ΠΕ, στο Πολιτικό 
Γ ραφείο του Υπουργού Οικονομίας και Οικονομικών. 

(Αριθμός βεβ. Υ.Δ.Ε. στο Υπουργείο Οικονομίας και 
Οικονομικών 13462/10.10.2006). 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθ. 3/34376/0022 

Καθορισμός μηνιαίας αποζημίωσης μελών της Ομά¬ 
δας Στήριξης για την εφαρμογή του Προγράμμα¬ 
τος «ΠΟΛΙΤΕΙΑ» της Ανεξάρτητης Αρχής «Συνήγο¬ 
ρος του Πολίτη» 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τ ις διατάξεις: 

α) Του άρθρου 1 και 4 του ν. 2880/2001 (ΦΕΚ 9/ 
Α/30.1.2001) «Πρόγραμμα «ΠΟΛΙΤΕΙΑ» για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις», όπως αντικαταστάθηκε με το άρθρο 
17 του ν. 3345/2005 (ΦΕΚ 138/Α/16.6.2005) «Οικονομικά 
θέματα Νομαρχιακών Αυτοδιοικήσεων και ρύθμιση δι¬ 
οικητικών θεμάτων». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

β) του ν. 2477/1997 (ΦΕΚ 59/Α718.4.1997) «Συνήγορος 
του Πολίτη και Σώμα Επιθεωρητών Ελεγκτών Δημόσιας 
Διοίκησης» 

γ) Του ν. 3051/2002 (ΦΕΚ 220/Α’/20.9.2002) «Συνταγμα¬ 
τικά κατοχυρωμένες ανεξάρτητες αρχές, τροποποίηση 
και συμπλήρωση του συστήματος προσλήψεων στο δη¬ 
μόσιο τομέα και συναφείς ρυθμίσεις» 
δ) Του ν.3094/2003 (ΦΕΚ 10/Α722.1.2002) «Συνήγορος 
του Πολίτη και άλλες διατάξεις» 
ε) Του π.δ. 273/1999 (ΦΕΚ 220/Α/20.9.2002) «Κανονισμός 
λειτουργίας του Συνηγόρου του Πολίτη» 
στ) Της παρ. 18 του άρθρου 18 του ν. 2503/1997 (ΦΕΚ 
107/Α/30.5.1997) «Διοίκηση οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδι¬ 
οίκηση και άλλες διατάξεις». 

ζ) Του άρθρου 40 του ν. 849/1978 (ΦΕΚ 232/Α/22.12.1978) 
«Περί παροχής κινήτρων δια την ενίσχυσιν της περιφε¬ 
ρειακής και οικονομικής αναπτύξεως της Χώρας», όπως 
συμπληρώθηκε με το άρθρο 8 του ν. 2129/1993 (ΦΕΚ 57/ 
Α/14.4.1993) «Αύξηση συντάξεων και άλλες διατάξεις». 

η) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθη¬ 
κε με το άρθρο Πρώτο του π.δ. 63/21.4.2005 (ΦΕΚ 98/ 
Α/22.4.2005) «Κωδικοποίηση της νομοθεσίας για την 
Κυβέρνηση και τα Κυβερνητικά όργανα». 

2. Την υπ’ αριθμ. 15453/5.8.2005 (ΦΕΚ 1120/Β/8.8.2005) 
κοινή υπουργική απόφαση (Κ.Υ.Α.) των Υπουργών Εσω¬ 
τερικών Δημόσιας Διοίκησης και Αποκέντρωσης και 
Οικονομίας και Οικονομικών «Κανονισμός Εφαρμογής 
του προγράμματος «"ΠΟΛΙΤΕΙΑ”». 

3. Την υπ’ αριθμ. 2/80345/0004/8.11.1999 (ΦΕΚ 2040/ 
Β/19.11.99) Κοινή Υπουργική Απόφαση «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του ν. 
1943/1991». 

4. Την υπ’ αριθμ. 413/20.2.2006 (ΦΕΚ 702/Β’/7.6.2006) 
Απόφαση του Συνηγόρου του Πολίτη «Συγκρότηση Ομά¬ 
δας Στήριξης για την εφαρμογή του Προγράμματος 
«ΠΟΛΙΤΕΙΑ» στην Ανεξάρτητη Αρχή «Συνήγορος του 
Πολίτη». 

5. Το γεγονός ότι από τις διατάξεις της παρούσας 
απόφασης προκαλείται, για το έτος 2006 δαπάνη ύψους, 
κατ’ ανώτατο όριο, πέντε χιλιάδων διακοσίων πενήντα 
Ευρώ (5.250,00 €), που θα καλυφθεί από ις πιστώσεις του 
ΚΑΕ 5255 του Ε.Φ. 07-150 με μεταφορά στον αντίστοιχο 
ΚΑΕ της Ανεξάρτητης Αρχής «Συνήγορος του Πολίτη» 
(07-610). Για το έτος 2007, προκαλείται δαπάνη ύψους, 
κατ’ ανώτατο όριο, εννέα χιλιάδων Ευρώ (9.000,00 €), 
εφόσον ενταχθούν έργα στο Ε.Π. ΠΟΛΙΤΕΙΑ, που θα 
βαρύνει πιστώσεις του ανωτέρω ΚΑΕ του έτους 2007, 
αποφασίζουμε:. 

Καθορίζουμε την αποζημίωση των μελών της Ομάδας 
Στήριξης του Ε.Π. «ΠΟΛΙΤΕΙΑ» στην Ανεξάρτητη Αρχή 
«Συνήγορος του Πολίτη» μέχρι τη λήξη του Προγράμ¬ 
ματος στα εκατόν πενήντα (150,00) ευρώ κατά μήνα 
για κάθε μέλος. 

Η ανωτέρω αποζημίωση καταβάλλεται στους δικαιού¬ 
χους εις ολόκληρον, υπό την προϋπόθεση ότι συμμετεί¬ 
χαν σε τουλάχιστον τέσσερις (4) συνεδριάσεις το μήνα. 
Σε περίπτωση που μετείχαν σε λιγότερες συνεδριάσεις 
η αποζημίωση περικόπτεται ανάλογα. 


Η ισχύς της παρούσας αρχίζει από την ημερομηνία 
δημοσίευσης της απόφασης ορισμού των μελών της 
συγκεκριμένης Ομάδας Στήριξης και μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Σεπτεμβρίου 2006 
Οι Γ ενικοί Γ ραμματείς 


Δημόσιας Διοίκησης και 
Ηλεκτρονικής Διακυβέρνησης 
Υπουργείου Εσωτερικών, 
Δημόσιας Διοίκησης και 
Αποκέντρωσης 

ΒΑΣΙΛΕΙΟΣ ΑΝΔΡ0Ν0Π0ΥΛ0Σ 


Δημοσιονομικής 

Πολιτικής 

Υπουργείου Οικονομίας 
και Οικονομικών 

ΓΕΩΡΓΙΟΣ ΚΟΥΡΗΣ 


Αριθ. 2/51769/0022 

Καθορισμός αποζημίωσης της Ομάδας Στήριξης για 
την εφαρμογή του Προγράμματος «ΠΟΛΙΤΕΙΑ» στο 
Υπουργείο Δημόσιας Τάξης 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 981 Α/22.4.2005) 
Κωδικοποίηση της νομοθεσίας για την Κυβέρνηση και 
τα Κυβερνητικά Οργανα. 

2. Του άρθρου 40 του ν. 849/1978 (Α’-232), όπως αυτό 
συμπληρώθηκε με το άρθρο 8 του ν. 2129/1993 (Α’-57). 

3. Τις διατάξεις του ν. 1481/1984 «Οργανισμός Υπουρ¬ 
γείου Δημόσιας Τάξης» (Α-152). 

4. Τις διατάξεις της παραγράφου 18 του άρθρου 18 
του ν.2503/1997»Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις» (Α’-107). 

5. Τις διατάξεις του άρθρου 18 του ν.2800/2000 «Ανα¬ 
διάρθρωση Υπηρεσιών Υπουργείου Δημόσιας Τάξης, 
σύσταση Αρχηγείου Ελληνικής Αστυνομίας και άλλες 
διατάξεις» (Α’-41). 

6. Τις διατάξεις του άρθρου 4 του ν. 2880/2001 πρό¬ 
γραμμα «ΠΟΛΙΤΕΙΑ» για την μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις» (ΦΕΚ 9 Α/30.1.2001), όπως αντικαταστάθηκε με το 
αρ. 17 του ν.3345/2005 (ΦΕΚ 138 Α/16.6.2005). 

7. Τις διατάξεις της παρ.2 εδάφ. γ και 5 του άρθρου 17 
του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ και Ο.Τ.Α, Μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις »(Α' - 297). 

8. Τον Κανονισμό Εφαρμογής του Προγράμματος «ΠΟ¬ 
ΛΙΤΕΙΑ» και ιδιαίτερα τις διατάξεις του άρθρου 3 (ΦΕΚ 
1120 Μ 8.8.2005). 

9. Την υπ’ αριθμ. 2/74260/0004/15.10.1999 (Φ.Ε.Κ. 1925/ 
Β/25.10.1999 κοινή υπουργική απόφαση με θέμα «Μετα¬ 
βίβαση εξουσίας υπογραφής σύμφωνα με το άρθρο 7, 
παρ.1 του ν. 1943/1991.» 

10. Την υπ’ αριθμ. 1016/6/55-α από 10.7.2006 απόφαση 
συγκρότησης της Ομάδας στήριξης του Προγράμμα¬ 
τος «ΠΟΛΙΤΕΙΑ» στο Υπουργείο Δημόσιας Τάξης (ΦΕΚ 
Β-1038). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


11. Το γεγονός ότι από τις διατάξεις της παρούσας 
απόφασης προκαλούνται δαπάνες σε βάρος του Κρα¬ 
τικού Π/Υ που για το έτος 2006 ανέρχονται στο ύψος 
των 3.750,00 € περίπου, και για το έτος 2007 στο ύψος 
των 9.000,00 € περίπου, οι οποίες (δαπάνες) θα αντι- 
μετωπισθούν από τις πιστώσεις που εγγράφονται κατ’ 
έτος στον Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» στον 
ειδικό ΚΑΕ 5255, αποκλειστικά για την υλοποίηση του 
προγράμματος «ΠΟΛΙΤΕΙΑ», αποφασίζουμε: 

1. Καθορίζουμε, για το χρονικό διάστημα από 1.8.2006 
έως την λήξη του προγράμματος Πολιτεία αποζημίωση 
κατά μήνα, των μελών και του γραμματέα της «Ομά¬ 
δας Στήριξης για την εφαρμογή του Προγράμματος 
«ΠΟΛΙΤΕΙΑ» στο Υπουργείο Δημόσιας Τάξης» σε εκατόν 
πενήντα ευρώ (150 €). 

2. Η ανωτέρω αποζημίωση καταβάλλεται στους δικαι¬ 
ούχους με την προϋπόθεση συμμετοχής σε τέσσερις 
(4) συνεδριάσεις το μήνα οι οποίες θα πραγματοποιη¬ 
θούν εκτός κανονικού ωραρίου εργασίας και σε χρόνο 
που δεν καλύπτεται από υπερωριακή απασχόληση. Σε 
περίπτωση συμμετοχής σε λιγότερες συνεδριάσεις, η 
αποζημίωση περικόπτεται ανάλογα. 

3. Η ως άνω κατά περίπτωση αποζημίωση, υπόκειται 
στους περιορισμούς της παρ.5 του άρθρου 17 του ν. 
3205/2003 ( Α-297). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2006 
Οι Γενικοί Γραμματείς 

Δημοσιονομικής Πολιτικής Υπουργείου 

Υπουργείου Οικονομίας και Δημόσιας Τάξης 

Οικονομικών 

ΓΕΩΡΓΙΟΣ ΚΟΥΡΗΣ ΚΩΣΤΗΣ I. ΑΙΛΙΑΝΟΣ 


Αριθ. 2/38708/0022 

Καθορισμός μηνιαίας αποζημίωσης Ομάδας'Εργου στο 
Υπουργείο Οικονομίας και Οικονομικών για την ανά¬ 
πτυξη συστήματος αυτοματοποίησης της διαδικα¬ 
σίας υποβολής των Δηλώσεων Φόρου Εισοδήματος 
Μισθωτών και Συνταξιούχων. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του π.δ. 284/1988 
«Οργανισμός του Υπουργείου Οικονομικών» (ΦΕΚ 128/ 
Α/14.6.1988), όπως τροποποιήθηκε και ισχύει. 

2. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

3. Τις διατάξεις του άρθρου 34 του ν. 1914/1990, 
σε συνδυασμό με τις διατάξεις του άρθρου 13 του 
ν.2345/1995 

4. Τις διατάξεις του άρθρου 40, του ν.849/1978, όπως 
συμπληρώθηκε με το άρθρο 8 του ν.2129/1993. 

5. Τ ις διατάξεις του άρθρου 90 του Κώδικα Νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α 98). 

6. Την υπ’ αριθμ. 2/40508/0004/23.7.2004 (ΦΕΚ 1185/ 
Β/3.8.2004) απόφαση μεταβίβασης αρμοδιοτήτων και 
της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής 


στους Γενικούς Διευθυντές και στους Προϊσταμένους 
Διευθύνσεων και Τμημάτων του Γ.Λ.Κ. και της Γενικής 
Διεύθυνσης Δημόσιας Περιουσίας και Εθνικών Κληρο¬ 
δοτημάτων. 

7. Την υπ’ αριθμ. 1106048/1116/Α0006/7.11.2005 (ΦΕΚ 
1650/Β/29.11.2005), απόφαση του Υπουργού Οικονομίας 
και Οικονομικών, με την οποία ορίσθηκαν τα μέλη της 
εν θέματι Ομάδας Έργου. 

8. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών». 

9. Του υπ’ αριθμ. 1035267/831/0001Α/7.7.2006 έγγραφο 
της ΔΙ-Διοικητικού και του υπ’ αριθμ. 1082519/5480/000 
5/19/9/2006 της Δ5-Οικονομικού. 

10. Το γεγονός ότι από τις διατάξεις της παρούσης 
απόφασης προκαλείται δαπάνη ύψους 54.600,00 ευρώ, 
σε βάρος των πιστώσεων του προϋπολογισμού εξόδων 
του Υπουργείου Οικονομίας και Οικονομικών, ειδικού 
φορέα 23-150, ΚΑΕ0515 οικ. έτους 2006, αποφασίζου¬ 
με: 

Καθορίζουμε μηνιαία αποζημίωση, για χρονικό διάστη¬ 
μα από 1.12.2005 και μέχρι την 31.12.2006, στον Συντονι¬ 
στή, τα μέλη και τον Γ ραμματέα της εν λόγω Επιτρο¬ 
πής, με την προϋπόθεση πραγματοποίησης τουλάχιστον 
τεσσάρων (4) συνεδριάσεων το μήνα, άλλως θα γίνεται 
αναλογική μείωση και για συνεδριάσεις που θα πραγ¬ 
ματοποιούνται εκτός των ωρών του κανονικού ωραρίου 
λειτουργίας των Δημοσίων Υπηρεσιών, ως εξής: 

I. Για τον Συντονιστή το ποσό των τριακοσίων πενήντα 
(350) ευρώ. 

11. Για τα Μέλη το ποσό των τριακοσίων (300) ευρώ 
σε έκαστο 

III. Για το Γ ραμματέα το ποσό των διακοσίων πενήντα 
(250) ευρώ. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 29 Σεπτεμβρίου 2006 

Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

ΥΠΟΥΡΓΕΙ Ο ΕΘΝΙΚΗ Σ ΑΜΥΝΑΣ 

( 2 ) 

Με την υπ’ αριθμ. Φ.956.2/71/569276/Σ.6513/30.9.2006/ 
ΥΠΕΘΑ/ΓΕΣ/ΔΟΙ/Ιγ απόφαση του Υπουργού Εθνικής 
Αμυνας, που εκδόθηκε σύμφωνα με τις ισχύουσες δι¬ 
ατάξεις, διορίζεται ως Ταμίας μέλος του Διοικητικού 
Συμβουλίου (ΔΣ) του Οικοδομικού Συνεταιρισμού Μο¬ 
νίμων Αξκών Ελληνικού Στρατού (ΟΣΜΑΕΣ), ο Υπλγος 
(Ο) Μιχαήλ Σιδηράς, (ΑΜ: 55117) σε αντικατάσταση του 
μετατιθέντος Λγου (Ο) Απόστολου Μπουρδούκη, (ΑΜ: 
51037). 

Η θητεία του ανωτέρω αρχίζει από τη δημοσίευση 
της παρούσας στην Εφημερίδα της Κυβερνήσεως και 
λήγει με τη λήξη της θητείας των λοιπών μελών του 
ΔΣ (27.12.2007). 

Ο ΥΠΟΥΡΓΟΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ 
ΚΑΙ Θ ΡΗΣΚΕΥΜ ΑΤΩΝ 

(3) 

Αριθμ. Φ6/103929/Β3 

Ανασυγκρότηση του Διοικητικού Συμβουλίου του Διεπι¬ 
στημονικού Οργανισμού Αναγνώρισης Τίτλων Ακα¬ 
δημαϊκών και Πληροφόρησης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις: 

α) των άρθρων 6 και 19 του ν. 3328/2005 «Διεπιστη¬ 
μονικός Οργανισμός Αναγνώρισης Τίτλων Ακαδημαϊκών 
και Πληροφόρησης και άλλες διατάξεις» (Α’ 80). 

β) του άρ. 6 παρ. 1 εδάφιο β) του ν. 2839/2000 «Ρυθμί¬ 
σεις θεμάτων του Υπουργείου Εσωτερικών, Δημόσιας 
Διοίκησης και Αποκέντρωσης και άλλες διατάξεις» (Α’ 
196). 

γ) του άρ. 90 του Κώδικα νομοθεσίας για την Κυβέρ¬ 
νηση και τα Κυβερνητικά Όργανα (π.δ. 63/2005, Α’ 98). 

2) Την υπ’ αριθμ. Φ6/Β3/39741/22.4.2005 υπουργική από¬ 
φαση «Ορισμός Προέδρου, Αντιπροέδρων και μελών 
Διοικητικού Συμβουλίου Δ.Ο.Α.Τ.Α.Π.» (Ν.Π.Δ.Δ. 94). 

3) Το υπ’ αριθμ. 35170/Β3/7.4.2005 έγγραφο της Διεύ¬ 
θυνσης Σπουδών και Φοιτητικής Μέριμνας του ΥΠΕΠΘ 
προς την Πρόεδρο της Βουλής των Ελλήνων. 

4) Την από 14.4.2005Έκθεση της Διαρκούς Επιτροπής 
Μορφωτικών Υποθέσεων σχετικά με την καταλληλότητα 
του προτεινόμενου προς διορισμό στη θέση του Προέ¬ 
δρου του Διοικητικού Συμβουλίου του Διεπιστημονικού 
Οργανισμού Αναγνώρισης Τίτλων Ακαδημαϊκών και Πλη¬ 
ροφόρησης, Γεωργίου Λεοντάρη. 

5) Τις υπ’ αριθμ. 57334/Ε5/18.6.2004 (Γ 167) και 57333/ 
Ε5/25.8.2004 (Β’ 1345) υπουργικές αποφάσεις. 

6) Τις αιτήσεις των ενδιαφερομένων. 

7) Το γεγονός ότι από τις διατάξεις της παρούσης 
απόφασης δε προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Ανασυγκροτούμε το Διοικητικό Συμβούλιο του Διεπι¬ 
στημονικού Οργανισμού Αναγνώρισης Τίτλων Ακαδη¬ 
μαϊκών και Πληροφόρηση, ως ακολούθως: 

I. Ορίζουμε α) Πρόεδρο του Διεπιστημονικού Οργανι¬ 
σμού Αναγνώρισης Τίτλων Ακαδημαϊκών και Πληροφό¬ 
ρησης τον Γεώργιο Λεοντάρη, καθηγητή του Τμήματος 
Φυσικής του Πανεπιστημίου Ιωαννίνων, β) Α’ Αντιπρόε¬ 
δρο τον Γ εώργιο Νάκο, καθηγητή του Τμήματος Νομικής 
του Αριστοτελείου Πανεπιστημίου Θεσσαλονίκης και 
γ) Β’ Αντιπρόεδρο τον Απόστολο Κοσίδα, καθηγητή του 
Τμήματος Ηλεκτρονικών Υπολογιστικών Συστημάτων 
του Τεχνολογικού Εκπαιδευτικού Ιδρύματος Πειραιά. 

II. Ορίζουμε τα μέλη του Διοικητικού Συμβουλίου του 
ίδιου Οργανισμού ως εξής: 

Α. ΤΜΗΜΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

1. ΕΠΙΣΤΗΜΟΝΙΚΟΣ ΚΛΑΔΟΣ ΚΑΛΩΝ ΤΕΧΝΩΝ 

Απόστολος Βέττας, καθηγητής του Τμήματος Εικα¬ 
στικών και Εφαρμοσμένων Τεχνών του Αριστοτελείου 
Πανεπιστημίου Θεσσαλονίκης ως τακτικό μέλος, με 
αναπληρωματικό την Λένια Σέργη- Καραγιάννη, καθη- 
γήτρια του Τμήματος Μουσικών Σπουδών του Ιονίου 
Πανεπιστημίου. 


2. ΕΠΙΣΤΗΜΟΝΙΚΟΣ ΚΛΑΔΟΣ ΚΤΗΝΙΑΤΡΙΚΗΣ 

Άγγελος Δεσίρης, καθηγητής του Τμήματος Κτηνια¬ 
τρικής του Αριστοτελείου Πανεπιστημίου Θεσσαλονίκης 
ως τακτικό μέλος με αναπληρωματικό τον Δημήτριο 
Ραπτόπουλο, καθηγητή του Τμήματος Κτηνιατρικής του 
ίδιου Πανεπιστημίου. 

3. ΕΠΙΣΤΗΜΟΝΙΚΟΣ ΚΛΑΔΟΣ ΓΕΩΤΕΧΝΙΚΩΝ ΕΠΙΣΤΗ¬ 
ΜΩΝ 

Παναγιώτης Ευθυμιάδης, καθηγητής του Τμήματος 
Φυτικής Παραγωγής του Γεωπονικού Πανεπιστημίου 
Αθηνών ως τακτικό μέλος, με αναπληρωματικό τον Ηλία 
Ελευθεροχωρινό, καθηγητή του Τμήματος Γεωπονίας 
του Αριστοτελείου Πανεπιστημίου Θεσσαλονίκης. 

4. ΕΠΙΣΤΗΜΟΝΙΚΟΣ ΚΛΑΔΟΣ ΟΔΟΝΤΙΑΤΡΙΚΗΣ 

Αθανάσιος Αθανασίου, καθηγητής του Τμήματος 

Οδοντιατρικής του Αριστοτελείου Πανεπιστημίου Θεσ¬ 
σαλονίκης ως τακτικό μέλος με αναπληρωματικό τον 
Κωνσταντίνο Τσιχλάκη, καθηγητή του Τμήματος Οδο¬ 
ντιατρικής του Πανεπιστημίου Αθηνών. 

5. ΕΠΙΣΤΗΜΟΝΙΚΟΣ ΚΛΑΔΟΣ ΙΑΤΡΙΚΗΣ 

Κωνσταντίνος Χαραλαμπόπουλος, αναπληρωτής κα¬ 
θηγητής του Τμήματος Ιατρικής του Πανεπιστημίου 
Ιωαννίνων ως τακτικό μέλος με αναπληρωματικό τη 
Βασιλική Μαλάμου-Μήτση, καθηγήτρια του Τμήματος 
Ιατρικής του ιδίου Πανεπιστημίου. 

6. ΕΠΙΣΤΗΜΟΝΙΚΟΣ ΚΛΑΔΟΣ ΟΙΚΟΝΟΜΙΚΩΝ ΕΠΙΣΤΗ¬ 
ΜΩΝ- ΔΙΟΙΚΗΣΗΣ ΕΠΙΧΕΙΡΗΣΕΩΝ 

Παναγιώτης Σύψας, καθηγητής του Τμήματος Οικονο¬ 
μικών Επιστημών του Πανεπιστημίου Πατρών ως τακτικό 
μέλος με αναπληρωματικό τον Αθανάσιο Σκούρα, καθη¬ 
γητή του Τμήματος Λογιστικής και Χρηματοοικονομικής 
του Οικονομικού Πανεπιστημίου Αθηνών. 

7. ΕΠΙΣΤΗΜΟΝΙΚΟΣ ΚΛΑΔΟΣ ΘΕΤΙΚΩΝ ΕΠΙΣΤΗΜΩΝ 

Ιωάννης Λυριτζής, καθηγητής του Τμήματος Μεσογει¬ 
ακών Σπουδών του Πανεπιστημίου Αιγαίου ως τακτικό 
μέλος με αναπληρωματικό την Ουρανία Χρυσαφίνου, 
καθηγήτρια του Τμήματος Μαθηματικών του Πανεπι¬ 
στημίου Αθηνών. 

8. ΕΠΙΣΤΗΜΟΝΙΚΟΣ ΚΛΑΔΟΣ ΦΙΛΟΣΟΦΙΑΣ- ΦΙΛΟΛΟ¬ 
ΓΙΑΣ 

Ιουλία Καραλή- Γιαννακοπούλου, καθηγήτρια του Τμή¬ 
ματος Ιστορίας και Αρχαιολογίας του Πανεπιστημίου 
Αθηνών ως τακτικό μέλος, με αναπληρωματικό τον Μι¬ 
χαήλ Βάμβουκα, καθηγητή του Παιδαγωγικού Τμήματος 
Δημοτικής Εκπαίδευσης του Πανεπιστημίου Κρήτης. 

9. ΕΠΙΣΤΗΜΟΝΙΚΟΣ ΚΛΑΔΟΣ ΕΠΙΣΤΗΜΩΝ ΜΗΧΑΝΙ¬ 
ΚΩΝ 

Μαρία Μιμικού, καθηγήτρια του Τμήματος Πολιτικών 
Μηχανικών του Εθνικού Μετσοβίου Πολυτεχνείου ως τα¬ 
κτικό μέλος, με αναπληρωματικό την Κωνσταντίνα Νική¬ 
τα, καθηγήτρια του Τμήματος Ηλεκτρολόγων Μηχανικών 
και Μηχανικών Υπολογιστών του ιδίου Ιδρύματος. 

10. ΕΠΙΣΤΗΜΟΝΙΚΟΣ ΚΛΑΔΟΣ ΝΕΩΝ ΤΕΧΝΟΛΟΓΙΩΝ 

Αναστάσιος Κάτος, καθηγητής του Τμήματος Εφαρ¬ 
μοσμένης Πληροφορικής του Πανεπιστημίου Μακεδονί¬ 
ας Οικονομικών και Κοινωνικών Επιστημών ως τακτικό 
μέλος με αναπληρωματικό τον Κωνσταντίνο Καρανίκα, 
καθηγητή του Τμήματος Πληροφορικής του Αριστοτε- 
λείου Πανεπιστημίου Θεσσαλονίκης. 

11. ΕΠΙΣΤΗΜΟΝΙΚΟΣ ΚΛΑΔΟΣ ΨΥΧΟΛΟΓΙΑΣ- ΘΕΟΛΟ¬ 
ΓΙΑΣ 

Ευθυμία Συγκολλίτου, αναπληρώτρια καθηγήτρια του 
Τμήματος Ψυχολογίας του Αριστοτελείου Πανεπιστημί- 

ου Θεσσαλονίκης ως τακτικό μέλος με αναπληρωματικό 
τον Παναγιώτη Χριστινάκη, καθηγητή του Τμήματος 
Κοινωνικής Θεολογίας του Πανεπιστημίου Αθηνών. 

12. ΕΠΙΣΤΗΜΟΝΙΚΟΣ ΚΛΑΔΟΣ ΝΟΜΙΚΗΣ 

Γεώργιος Νάκος, καθηγητής του Τμήματος Νομικής 

του Αριστοτελείου Πανεπιστημίου Θεσσαλονίκης ως 
τακτικό μέλος, με αναπληρωματικό τη Γιαννούλα Καρύ- 
μπαλη- Τσίπτσιου, καθηγήτρια του Τμήματος Νομικής 
του ιδίου Ιδρύματος. 

13. ΕΠΙΣΤΗΜΟΝΙΚΟΣ ΚΛΑΔΟΣ ΠΟΛΙΤΙΚΩΝ ΚΑΙ ΚΟΙΝΩ¬ 
ΝΙΚΩΝ ΕΠΙΣΤΗΜΩΝ 

Μιράντα Σταυρινού Παξιμαδοπούλου, αναπληρώτρια 
καθηγήτρια του Τμήματος Διεθνών και Ευρωπαϊκών 
Σπουδών του Παντείου Πανεπιστημίου Κοινωνικών και 
Πολιτικών Επιστημών ως τακτικό μέλος, με αναπληρω¬ 
ματικό τον Μιχαήλ Τσινισιζέλη, καθηγητή του Τμήματος 
Πολιτικής Επιστήμης και Δημόσιας Διοίκησης του Πα¬ 
νεπιστημίου Αθηνών. 

14. ΕΠΙΣΤΗΜΟΝΙΚΟΣ ΚΛΑΔΟΣ ΦΥΣΙΚΗΣ ΑΓΩΓΗΣ 

Υβόννη Χαραχούσου, καθηγήτρια του Τμήματος Επι¬ 
στήμης Φυσικής Αγωγής και Αθλητισμού του Δημοκρι- 
τείου Πανεπιστημίου Θράκης ως τακτικό μέλος, με ανα¬ 
πληρωματικό τον Απόστολο Στεργιούλα, αναπληρωτή 
καθηγητή του Τμήματος Οργάνωσης και Διαχείρισης 
Αθλητισμού του Πανεπιστημίου Πελοποννήσου. 

Β. ΤΜΗΜΑ ΑΝΩΤΑΤΗΣ ΕΚΠΑΙΔΕΥΣΗΣ ΤΕΧΝΟΛΟΓΙΚΗΣ 
ΚΑΤΕΥΘΥΝΣΗΣ 

1. Ζώης Κωνσταντίνος, καθηγητής του Τμήματος Λο¬ 
γιστικής του Τεχνολογικού Εκπαιδευτικού Ιδρύματος 
Πειραιά ως τακτικό μέλος, με αναπληρωματικό τον Μύ¬ 
ρωνα Ζαβλανό, καθηγητή του Τμήματος Λογιστικής του 
ιδίου Ιδρύματος. 

2. Ελένη Καλκάνη, καθηγήτρια του Τμήματος Ιατρικών 
Εργαστηρίων του Τεχνολογικού Εκπαιδευτικού Ιδρύμα¬ 
τος Αθηνών ως τακτικό μέλος, με αναπληρωματικό την 
Αλεξάνδρα Βάρκα-Αδάμη, καθηγήτρια του Τμήματος 
Εμπορίας και Διαφήμισης του Τεχνολογικού Εκπαιδευ¬ 
τικού Ιδρύματος Αθηνών. 

3. Βασιλική Λάγκα, καθηγήτρια του Τμήματος Ζωϊκής 
Παραγωγής του Αλεξάνδρειου Τεχνολογικού Εκπαιδευ¬ 
τικού Ιδρύματος Θεσσαλονίκης ως τακτικό μέλος, με 
αναπληρωματικό την Μαρία Σαμαράκου, καθηγήτρια 
του Τμήματος Ενεργειακής Τεχνολογίας του Τεχνολο¬ 
γικού Εκπαιδευτικού Ιδρύματος Αθηνών. 

4. Θεόδωρος Λατσός, καθηγητής του Τμήματος Ηλε¬ 
κτρολογίας του Τεχνολογικού Εκπαιδευτικού Ιδρύματος 
Λαμίας ως τακτικό μέλος με αναπληρωματικό τον Θε¬ 
όφιλο Λόκα, καθηγητή του Τμήματος Πολιτικών Έργων 
Υποδομής του Τεχνολογικού Εκπαιδευτικού Ιδρύματος 
Λάρισας. 

5. Μιχάλης Κοντέσσης, καθηγητής του Γ ενικού Τμήμα¬ 
τος του Τεχνολογικού Εκπαιδευτικού Ιδρύματος Πειραιά 
ως τακτικό μέλος με αναπληρωματικό τον Αγάπιο Πε- 
τρίδη, καθηγητή του Τμήματος Βασικών Ιατρικών Μα¬ 
θημάτων του Τεχνολογικού Εκπαιδευτικού Ιδρύματος 
Αθηνών. 

6. Περικλής Κορωνάκης, καθηγητής του Τμήματος 
Μηχανολογίας του Τεχνολογικού Εκπαιδευτικού Ιδρύ¬ 
ματος Πειραιά ως τακτικό μέλος, με αναπληρωματικό 
τον Δημήτριο Κοντογεωργάκη, καθηγητή του Τμήματος 
Τεχνολογίας Τροφίμων του Τεχνολογικού Εκπαιδευτι¬ 
κού Ιδρύματος Αθηνών. 


7. Απόστολος Κοσσίδας, καθηγητής του Τμήματος 
Ηλεκτρονικών Υπολογιστικών Συστημάτων του Τεχνο¬ 
λογικού Εκπαιδευτικού Ιδρύματος Πειραιά ως τακτικό 
μέλος με αναπληρωματικό τον Σταμάτιο Αλατσαθιανό, 
καθηγητή του Τμήματος Ηλεκτρονικών Υπολογιστικών 
Συστημάτων του ιδίου Ιδρύματος. 

Η θητεία του Προέδρου, των Αντιπροέδρων και των 
μελών του Διοικητικού Συμβουλίου του Διεπιστημονι¬ 
κού Οργανισμού Αναγνώρισης Τίτλων Ακαδημαϊκών και 
Πληροφόρησης λήγει στις 26 Απριλίου 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Διορθώσεις Σφαλμάτων 

Στην υπ’ αριθμ. 17925/30.8.2006 υπουργική απόφαση του 
ΥΠΕΠΘ που δημοσιεύθηκε στο ΦΕΚ 22/ΥΟΔΔ/28.9.2006, 
διορθώνεται το εσφαλμένο «Γεώργιο Ζαλίδη, Καθηγητή 
Γεωπονικής Σχολής του Αριστοτελείου Πανεπιστημίου 
Θεσσαλονίκης» 

στο ορθό «Παύλο Κασσωμένο, Επίκουρο Καθηγητή 
Τμήματος Φυσικής του Πανεπιστημίου Ιωαννίνων». 

(Από το Υπ. Εθνικής Παιδείας και Θρησκευμάτων) 

-♦- 

ΥΠΟΥΡΓΕΙΟ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙ ΚΗΣ ΠΡΟ ΣΤΑΣΙΑΣ 

(4) 

Αριθμ. 96204 

Τροποποίηση απόφασης «ανασυγκρότηση Ολομέλει¬ 
ας και Τμημάτων του Ανώτατου Συμβουλίου Εργα¬ 
σίας (Α.Σ.Ε).» 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα». 

2. Τις διατάξεις των άρθρων 28 - 33 του ν. 3239/1955 
«Περί του τρόπου ρυθμίσεως των συλλογικών διαφορών 
εργασίας». 

3. Τις διατάξεις του ν.δ. 184/1969 «Περί Α.Σ.Ε. και λοιπών 
Συμβουλίων και Επιτροπών, αρμοδιότητας του Υπουρ¬ 
γείου Εργασίας». 

4. Τις διατάξεις του άρθρου 25 του π.δ. 368/1989 «Ορ¬ 
γανισμός του Υπουργείου Εργασίας» όπως τροποποιή¬ 
θηκε και ισχύει σήμερα. 

5. Τις διατάξεις του άρθρου 15 του ν. 1568/1985 «Υγιεινή 
και ασφάλεια των εργαζομένων». 

6. Τις διατάξεις του άρθρου 39 παρ. 1 εδαφ. 4 του ν. 
1836/1989 «Προώθηση της απασχόλησης και της επαγ¬ 
γελματικής κατάρτισης και άλλες διατάξεις». 

7. Τις διατάξεις του άρθρου 9 του ν. 1414/1984 «Εφαρ¬ 
μογή της αρχής της Ισότητας των Φύλων». 

8. Τις διατάξεις του π.δ. 296/1991 για τη «Διαδικασία 
Προώθησης της Εφαρμογής των Διεθνών Κανόνων Ερ¬ 
γασίας». 

9. Τις διατάξεις του άρθρου 8 παρ. 4 του ν. 2336/1995 
«Ρύθμιση θεμάτων Εποπτευόμενων Οργανισμών και άλ¬ 
λες διατάξεις» 

10. Τις διατάξεις του π.δ. 88/1995 «Τροποποίηση της 
παρ. 1 του άρθρου 1 του π.δ. 296/1991 για τη «Διαδικα¬ 
σία Προώθησης της Εφαρμογής των Διεθνών Κανόνων 
Εργασίας». 

11. Τις διατάξεις του ν. 2639/1998 «Ρύθμιση εργασιακών 
σχέσεων, σύσταση Σώματος Επιθεώρησης Εργασίας και 
άλλες διατάξεις». 

12. Την υπ’ αριθμ. 80168/1982 κοινή απόφαση των 
Υπουργών Προεδρίας της Κυβέρνησης και Εργασίας 
«Αναμόρφωση Συλλογικών Οργάνων γνωμοδοτικής αρ¬ 
μοδιότητας του Υπουργείου Εργασίας». 

13. Την υπ’ αριθμ. 17992/1983 κοινή απόφαση Υπουργών 
Προεδρίας της Κυβέρνησης και Εργασίας «Τροποποίη¬ 
ση και συμπλήρωση κοινής απόφασης για αναμόρφω¬ 
ση Συλλογικών Οργάνων γνωμοδοτικής αρμοδιότητας 
Υπουργείου Εργασίας. 

14. Την υπ’ αριθμ. 90260/14.6.2006 απόφαση «Ανασυ¬ 
γκρότηση Ολομέλειας και Τμημάτων του Α.Σ.Ε.». 

15. Την υπ’ αριθμ. 95330/2006 απόφαση «αυτοδίκαια 
λύση της υπαλληλικής σχέσης της Πανταζοπούλου Φω- 
τούλας» 

16. Την υπ’ αριθμ. 94931/1.8.2006 απόφαση «Τοποθέτηση 
Προϊσταμένων Τμημάτων», αποφασίζουμε: 

Τροποποιούμε την υπ’ αριθμ. 90260/14.6.2006 από¬ 
φαση «ανασυγκρότηση Ολομέλειας και Τμημάτων του 
Ανώτατου Συμβουλίου Εργασίας (Α.Σ.Ε), ως εξής: 

1. στο Τμήμα Αμοιβής και Ορων Εργασίας των εργα¬ 
ζομένων στον Ιδιωτικό Τομέα αντί της συνταξιοδοτη- 
θείσης Πανταζοπούλου Φωτούλας ορίζουμε τον Λιάσκο 
Γεώργιο, υπάλληλο του Υπουργείου Απασχόλησης και 
Κοινωνικής Προστασίας, ως μέλος, με αναπληρωτή τον 
Αλεξάκη Γρηγόρη, υπάλληλο του ίδιου Υπουργείου. 

2. στο Τμήμα για την προώθηση της εφαρμογής των 
διεθνών κανόνων εργασίας αντί του Ξερικού Αθανάσιου, 
ορίζουμε την Διακουμάκου Αθηνά, Προϊσταμένη του 
Τμήματος Σχέσεων μετά των λοιπών Οργανισμών, ως 
αναπληρώτρια της Τσίλλερ - Τσάφου Φωτεινής, Προϊ- 
σταμένης της Δ/νσης Διεθνών Σχέσεων. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


Π ΕΡΙΦΕΡΕΙΕ Σ 

(5) 

Αριθμ. 101541/8953 

Αντικατάσταση μέλους πενταμελούς Γνωμοδοτικής 

Επιτροπής Μετανάστευσης του Νομού Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την υπ’ αριθμ. 8316/21.12.2005 απόφασή μας, με την 
οποία έχουν συσταθεί πενταμελείς Γνωμοδοτικές Επι¬ 
τροπές Μετανάστευσης στους Νομούς Κοζάνης, Γρεβε- 
νών, Καστοριάς και Φλώρινας της Περιφέρειας Δυτικής 
Μακεδονίας. 

2. Την υπ’ αριθμ. 38048/3370/17.4.2006 απόφασή μας, 
με θέμα « Αντικατάσταση μελών πενταμελών Γνωμοδο- 
τικών Επιτροπών Μετανάστευσης των Νομών Κοζάνης 
και Γρεβενών». 

3. Το υπ’ αριθμ. 6634/1/6-κη/7.9.2006 έγγραφο της 
Αστυνομικής Διεύθυνσης Κοζάνης με το οποίο υπο¬ 
δεικνύεται ως πέμπτο τακτικό μέλος της Γνωμοδοτι¬ 
κής Επιτροπής Ν. Φλώρινας ο Διοικητής του Τμήματος 
Ασφαλείας Φλώρινας Υπαστυνόμος Α’ Παραστατίδης 
Απόστολος σε αντικατάσταση του μετατιθέντος Διοι¬ 
κητή Υπαστυνόμου Α’ Ορδουλίδη Περικλή. 

4. Το γεγονός ότι η Επιτροπή αυτή είναι αμειβόμενη 
και δεν προκαλείται επιπλέον δαπάνη στον κρατικό 
προϋπολογισμό, αποφασίζουμε: 

Τροποποιούντες την υπ’ αριθμ. 8316/21.12.2005 απόφα¬ 
σή μας, ορίζουμε για τη Γνωμοδοτική Επιτροπή Μετα¬ 
νάστευσης Νομού Φλώρινας ως πέμπτο τακτικό μέλος 
τον Παραστατίδη Απόστολο, Διοικητική του Τμήματος 
Ασφαλείας Φλώρινας, σε αντικατάσταση του Ορδουλίδη 
Περικλή, λόγω μετάθεσης του 

Κατά τα λοιπά ισχύει όπως έχει η υπ’ αριθμ. 8316/ 
21.12.2005 απόφασή μας, όπως τροποποιήθηκε με την 
υπ’ αριθμ. 38048/3370/17.4.2006 όμοια. 

Η παρούσα να δημοσιευθεί στην εφημερίδα της Κυ¬ 
βερνήσεως και να τοιχοκολληθεί στον πίνακα ανακοι¬ 
νώσεων της έδρας της Διεύθυνσης μας και των ΤΑΚΑΜ 
των λοιπών Νομών. 

Η ισχύς της παρούσας αρχίζει από σήμερα και πριν 
από τη δημοσίευσή της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 18 Σεπτεμβρίου 2006 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Ω: 


Τεύχος 

Περίοδος 

ευκο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηβΐ: ΙιΙΙρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεταιή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τήλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



II ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
| [( ΗΛΕΚΤΡΟΝΙΚΗ ΔΙΕΥΘΥΝΣΗ: Γιί1ρ://νννννν.θ1.9Γ - 6-πΐ3ίΙ: ν/θόπΐ35ΐόΓ@6ΐ.9ί 



















